Worcester F 80 Distinctiones

184 Paupertas

Paupertas est eligenda propter tria. Primo, propter Christi approbationem qui non[[1]](#footnote-1) solum verbo sed opere eam preelegit. Sed secundum Philosophum, in *Topicis*, quod sapiens eligit illud est eligendum. Vnde quamuis ante aduentum Christi paupertatis fuerat contempta et odiosa, postmodum tamen fuit in laude. Vnde Christus frequenter non habuit hospicium, Marc. 11[:11]: *Circumspectis omnibus, cum jam vespera esset [hora], exiit in Bethaniam*.

¶ Secundo, est eligenda propter securitatem, Ysai. 14[:30]: *Pauperes fiducialiter requiescent*. Quo contra de diuitibus dicitur illud, Job vltimo [15:21]: *Semper sonitus terroris in auribus* eorum.

¶ Tercio, excellentem remuneracionem. Nam paupertas in premio equatur martirio. Vnde Bernardus, vere martirii genus est voluntria paupertas. Quid in martirii genus grauius est quam inter epulas esurire.

¶ Item paupertas est celeste precium cum quo pauperes negociantur. Nam Christus hoc peccatum taxauit, quod proprie pauperes soluunt ideo ipsorum est proprie regnum celeorum, Matt. 19[:29]: *Omnis qui reliquerit domum*, etc. Item, est ce-

/fol. 279rb/

leste parandum ad quod pauperes mutantur. Sicut figuratum est, Luc. 14[:16]: *Homo quidam fecit cœnam magnam*, etc. Postquam ibi tria genera hominum se excusauerant, subditur pauperes et debiles introducte.

¶ Tercio, paupertas est celestium solium quo pauperes collocantur, Matt. 19[:27-28]: Vos qui reliquistis *omnia*, sequitur, *sedebitis super sedes.* Item Deus plus sollicitatur de statu pauperum quam diuitum, secundum illud, Psal. [39:18]: *Ego autem mendicus sum et pauper; Dominus sollicitus est mei*. Sic parentes habentes multos filios plus sollicitantur de vno infirmante quam de reliquis sanis. Et ea que Deus prouidit pauperibus non sunt transitoria sed perpetua, Tob. 4[:23]: *Pauperem vitam gerimus, [sed] habebimus multa bona si timuerimus Deum*. Exemplum de falcone et gallina, quorum falco in uita valet sed non[[2]](#footnote-2) valet in morte, econtra est de gallina.

¶ Item exemplum est de diuite et Lazaro secundum illud ad Heb. [12:1]: *Deponentes omne[[3]](#footnote-3) pondus*, etc. Sic fecit Petrus tantum festinando quod cecidit. Jambe leues in crucifixione peditus est rectis ad celum. Et Bartholomeus vt expedicius sequeretur pellem deposuit ne superfluit incederet. Laurencius onus pinguenis dimisit et canticula. Francisus calciamenta pedum dimisit et ceteri sancti ita cucurrerunt vt Christiani in celo apprehenderunt videmus quod in moneta non apparet ymago nisi prius ferratur malleo in cuneto. Sic nec in homine apparet Dei simillitudo nisi prius feriatur tribulacionis baculo, Eccli. 27[:6]: *Vasa figuli probat fornax*. In hoc fornace paupertatis Christus aurifex fabricat vasa glorie, id est, animas sanctas in honorem.

1. non ] Lambeth, F 128 *corr.* nunc F 80. [↑](#footnote-ref-1)
2. non ] *add.* in F 80. [↑](#footnote-ref-2)
3. omne ] Lambeth *corr*. esse F 80. [↑](#footnote-ref-3)